hotchpotch/miracl-hf-unified huggingface dataset:
Kielitieteellinen taistelu
Kielitieteellinen taistelu (engl. the linguistic wars) tarkoittaa pitkällistä akateemista kiistaa Yhdysvaltojen generatiivisessa kielitieteessä. Kiista alkoi erimielisyyksistä Noam Chomskyn ja hänen varhaisten oppilaidensa ja kollegoidensa välillä 1960- ja 1970-luvuilla. Lingvistit kuten Paul Postal, John Robert Ross, George Lakoff ja James McCawley ehdottivat vaihtoehdoksi generatiivista semantiikkaa, joka käytännössä käänsi Chomskyn teorian päälaelleen keskittymällä kieliopin sijasta semantiikkaan Chomskyn syvärakenteen perustana. Chomsky ja muut generatiiviset kielitieteilijät väittivät, että merkitys syntyy käytettyjen sanojen taustalla olevasta järjestyksestä, kun taas generatiivisen semantiikan kannattajien mukaan sanojen merkitys määrää niiden järjestyksen.
Chomskyn teorian kritiikki keskittyi pääasiassa kahteen erilliseen seikkaan: ensinnäkin, syvärakenne (engl. deep structure) on generatiivisten semantikkojen mielestä hyödytön konsepti, joka pitäisi hylätä. Uuden liikkeen mukaan kielitieteellisen kuvauksen tulisi lisäksi pohjautua semantiikkaan eikä kielioppiin, kuten Chomskyn transformatiivisessa teoriassa. Chomskya seuraava koulukunta vastasi kritiikkiin ilmoittamalla, että syvärakenteen tietty taso määräytyy kielitieteellisen kuvauksen yksinkertaisuuden ja yleisyyden mukaan. Lisäksi heidän mukaansa oletus, että kielitieteellisen kuvauksen on perustuttuva semantiikkaan, olisi järjetön, koska se mitätöisi sukupolvien kielitieteellisen edistyksen.
Kielitieteellinen taistelu päättyi lopulta Chomskyn ja hänen seuraajiensa "voittoon". George Lakoffin mukaan syynä oli Chomskyn akateeminen vaikutusvalta. Lakoff kirjoitti tapauksesta: "Kun Chomsky alkoi kritisoida meitä vuonna 1967, minä olin 26-vuotias, Haj [Ross] ja Jim [McCawley] olivat 29 ja Paul [Postal] 30. Olimme häneen verrattuna lapsia, meillä ei ollut minkäänlaista auktoriteettia. Olimme lähteneet sotimaan yhtä historian merkittävimmistä kielitieteilijöistä, kaiken lisäksi yhdessä hänen lempiaiheistaan." Sen sijaan Newmeyerin mukaan generatiivinen kielioppi hylättiin, koska se todettiin empiirisesti vääräksi.
Generatiivisesta semantiikasta kehittyi myöhemmin vaihtoehtoinen kielitieteellinen malli, joka tunnetaan psykolingvistiikkana. Psykolingvistiikka tutkii kielen ymmärtämisen yhteyttä neurologisiin funktioihin. Generatiiviset semantikot olettavat, että kielen omaksumiselle on aivoissa oma erityinen alueensa, kun taas kognitiiviset kielitieteilijät kiistävät sen. Sen sijaan he väittävät, että kielen ymmärtämiseen tarvittava tiedonkäsittelytaito on vastaava kuin ei-kielellisiin tehtäviin tarvittavat taidot. Nykyään tieteenalasta käytetään yleisemmin nimeä neurolingvistiikka.
Randy Allen Harris on kirjoittanut aiheesta kirjan "The Linguistics Wars" (ISBN 9780195098341). Kirja on julkaistu englanniksi 1993. Sitä ei ole suomennettu.
Cape Canaveral Air Force Station Space Launch Complex 20
Cape Canaveral Air Force Station Space Launch Complex 20 (SLC-20) on rakettien laukaisukompleksi Cape Canaveralin lentotukikohdassa Floridassa. Kompleksia on käytetty vuosina 1960–2000 Titan I-, Titan III-, Starbird-, Red Tigress ja Super Loki -rakettien laukaisuihin.
LC-20 -alustan rakentamisesta tehtiin sopimus rakennuttajan kanssa huhtikuussa 1956. Työt olivat käynnissä helmikuussa 1957, ja valmistuivat syyskuussa 1959. Alustalta tehtiin ensimmäinen Titan I -laukaisu heinäkuussa 1960 ja viimeinen seuraavan vuoden joulukuussa. Alusta muunneltiin Titan III-raketille soveltuvaksi, ja ensimmäinen IIIA-raketin laukaisu tapahtui syyskuussa 1964 ja viimeinen toukokuussa 1965. Alusta muunneltiin tämän jälkeen X-20 Dyna-Soar -ohjelmaan soveltuvaksi, mutta deaktivoitiin ohjelman peruuntumisen jälkeen huhtikuussa 1967.
LC-20 otettiin uudelleen käyttöön marraskuussa 1988, jolloin sitä alettiin modifioimaan Starbird-ohjelmaa varten. Vanhan alustan paikalle rakennettiin kaksi uutta, 20A ja 20B. Muunnostyöt valmistuivat seuraavan vuoden joulukuussa ja ensimmäinen Starbird-laukaisu tapahtui joulukuussa 1990. Kompleksilta laukaistiin elo-lokakuussa 1991 Strategic Defense Initiativen Red Tigress 1A ja 1B raketit, sekä saman organisaation Red Tigress II –sarjan raketit 2A ja 2B.
Alustan laukaisulaitteistot purettiin vuonna 1995 ja se deaktivoitiin seuraavana vuonna. Kompleksin puhdistustöiden jälkeen se palautettiin käyttöön vuonna 2000, jolloin kompleksilta laukaistiin kolme Super Loki -rakettia.
Amadou Diagne
Amadou Diagne on senegalilainen griotmuusikko. Hän on kotoisin griotsuvusta Dakarin ympäristöstä. Hän soitti vuosien ajan lyömäsoittimia l'Orchestre National du Senegalissa. Muutettuaan Englantiin hän on jatkanut uraansa laulaja-lauluntekijänä ja multi-instrumentalistina. Hänen tyylinsä perustuu vahvasti Länsi-Afrikan perinnemusiikin ja -rytmien varaan. Suurimman osan lauluistaan Diagne kirjoittaa ja esittää wolofin kielellä, mutta hän on käyttänyt myös ranskan ja englannin kieliä. Laulamisen ja rumpujensoiton lisäksi Diagne myös soittaa kitaraa ja koraa.
Saatuaan levytyssopimuksen World Music Networkilta Diagne julkaisi ensimmäisen sooloalbuminsa ("Introducing Amadou Diagne") vuonna 2012. Se ylsi 16. sijalle Euroopan maailmanmusiikkilistoilla. Seuraava albumi "Yakar", jonka tuotti Griselda Sanderson, julkaistiin Waulk Recordsin kautta toukokuussa 2013. Albumi muun muassa sai neljä tähteä "Songlines"-lehden arvostelussa. Diagne on esiintynyt Penzancen Golowan-festivaalilla. Hänen musiikkiaan on esitetty radiossa muun muassa Australiassa, Israelissa, Tanskassa ja Yhdysvalloissa sekä BBC Radio 3:n "Late Junction" -lähetyksessä.
Diagnen pääasiallisesti Isossa-Britanniassa toimivan yhtyeen nimi on Group Yakar.
Mustassalo
Mustassalo on Päijänteen saari Kuhmoisissa. Siellä on kolme lampea: Alajärvi, Yläjärvi ja Kolmisopenjärvi. Sen erottaa Haukkasalosta Hopeasalmi.
Cape Canaveral Air Force Station Launch Complex 25
Cape Canaveral Air Force Station Launch Complex 25 (LC-25) on rakettien laukaisukompleksi Cape Canaveralin lentotukikohdassa Floridassa. Kompleksia käytettiin vuosina 1958–1979 Polaris, Poseidon ja Trident -ohjusten koelaukaisuihin.
LC-25 -alustaa alettiin suunnitella elokuussa 1956, ja sen rakennussopimus tehtiin maaliskuussa 1957. Ensimmäinen alusta, 25A, valmistui joulukuussa 1957 ja toinen, 25B, seuraavan vuoden tammikuussa. Alusta 25B oli varustettu laivan liikkeitä mukailevalle laitteistolla, jota pyrittiin käyttämään sukellusveneen liikehdinnän simulointiin koelaukaisuissa. Alustat rakennettiin Yhdysvaltain laivaston Polaris-ohjelmaa varten, jonka laukaisut käynnistyivät huhtikuussa 1958. LC-25:ltä laukaistiin kaikkiaan 68 erityyppistä Polaris-ohjusta vuoteen 1965 mennessä. 25B-alustan laivasimulaatiot päättyivät lokakuussa 1961. Suurempien Poseidon-ohjuskokeita varten rakennettujen alustojen 25C ja 25D rakentaminen käynnistyi 1967. Alustaa 25C käytettiin elokuusta 1968 kesäkuuhun 1970 kaikkiaan 16 Poseidon-ohjuksen laukaisuun. Alustalta 25D tehtiin vain yksi Poseidon-laukaisu 17. syyskuuta 1969. Vanhemmat A ja B-alustat poistettiin käytöstä saman kuun aikana. 25C-alustan käyttö jatkui tammikuusta 1977 tammikuuhun 1979 kahdeksallatoista Trident-koelaukaisulla, joiden päätyttyä kompleksin laukaisualustat poistettiin lopullisesti käytöstä.
Alustojen LC-25 ja LC-29 maanalaisten rakenteiden päälle alettiin 2012 rakentamaan uutta Strategic Weapons System Ashore –asejärjestelmien testausaluetta. Rakennustöiden oli tarkoitus jatkua vuoteen 2015.
Rolpan piirikunta
Rolpan piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Raptin vyöhykkeellä, linnuntietä kolmisensataa kilometriä Kathmandusta länsiluoteeseen.
Rolpan piirikunta rajautuu etelässä Dang Deukhurin, lännessä Salyanin, pohjoisessa Rukumin sekä idässä Baglungin ja Pyuthanin piirikuntaan.
Rolpan piirikunnassa asui vuonna 2011 yhteensä 224 506 ihmistä (210 004 as. vuonna 2001). Piirikunnan pinta-ala on 1 879 neliökilometriä ja väestötiheys 119 as./km. Vuonna 2011 piirikunnassa ei ollut kaupunkeja. Hallinnollinen keskus on Liwang (kyläkehityskomitean alueella 10 417 as., 2011), josta joulukuussa 2014 muodostettiin kaupunki.
Rolpa oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,395. Myös nepalilaisittain piirikunnan kehitys- ja elintaso on alhainen; eliniän odote on 52 vuotta ja keskimääräinen tulotaso vain 100 USD/ vuodessa. Kehityksen jarruna oli esimerkiksi Nepalin vuosien 1996–2006 sisällissota, joka rasitti piirikuntaa.
Piirikunta ryhmitellään yleensä Keskilännen kumpuvyöhykkeeseen kuuluvaksi. Tarkemmassa jaottelussa piirikunnasta 3,3 % sisällytetään ylempään trooppiseen, 61,7 % subtrooppiseen, 31,4 % lauhkeaan ja 3,6 % subalpiiniseen kasvillisuusvyöhykkeeseen.
Salyanin piirikunta (Nepal)
Salyanin piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Raptin vyöhykkeellä, linnuntietä runsas kolmesataa kilometriä Kathmandusta länteen.
Salyanin piirikunta rajautuu idässä Roplan, etelässä Dang Deukhurin ja Banken lännessä Bardiyan ja Surkhetin sekä pohjoisessa Jajarkotin ja Rukumin piirikuntaan.
Salyanin piirikunnassa asui vuonna 2011 yhteensä 242 444 ihmistä (213 500 as. vuonna 2001). Piirikunnan pinta-ala on 1 462 neliökilometriä ja väestötiheys 166 as./km. Hallinnollinen keskus on Salyan Khalanga (Salyan) eli piirikunnan Khalangan kyläkehityskomitean (7 668 as., 2011) keskustaajama. Se sijaitsee linnuntietä noin 319 kilometriä Kathmandusta länteen. Toukokuussa 2014 piirikuntaan muodostettiin kyläkehityskomiteoiden alueita yhdistämällä sen ensimmäinen kaupunki, Sharada.
Piirikunta kertoo olevansa tunnettu hindutemppeleistään, joihin kuuluvat Shivan temppelit Chhayachhetrassa ja Laxmipurissa sekä Devi-temppelistä Khairabangin kylässä Hiwalchan kyläkehityskomitean alueella.
Piirikunta ryhmitellään yleensä Keskilännen kumpuvyöhykkeeseen kuuluvaksi. Tarkemmassa jaottelussa piirikunnasta 28,6 % sisällytetään ylempään trooppiseen, 68,3 % subtrooppiseen ja 3,0 % lauhkeaan kasvillisuusvyöhykkeeseen.
Pyuthanin piirikunta
Pyuthanin piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Raptin vyöhykkeellä.
Pyuthanin piirikunta rajautuu lännessä Dang Deukhurin ja Roplan, pohjoisessa Baglungin, idässä Gulmin ja Arghakhanchin piirikuntaan.
Pyuthanin piirikunnassa asui vuonna 2011 yhteensä 228 102 ihmistä (212 484 as. vuonna 2001). Piirikunnan pinta-ala on 1 309 neliökilometriä ja väestötiheys 174 as./km. Hallinnollinen keskus on Pythan Khalanga (5 860 as., 2011), joka on yksi piirikunnan kyläkehityskomiteoista. Vuonna 2011 piirikunnassa ei ollut yhtään kaupunkia. Piirikunnan keskustaajama sijaitsee linnuntietä runsas 240 kilometriä Nepalin pääkaupunki Kathmandusta länteen. Toukokuussa 2014 piirikuntaan muodostettiin sen ensimmäinen kaupunki, Pyuthan.
Luonnonmaantieteellisesti piirikunta ryhmitellään yleensä Keskilännen kumpuvyöhykkeeseen kuuluvaksi. Tarkemmassa jaottelussa piirikunnasta 36,1 % voidaan luokitella ylempään trooppiseen, 53,3 % subtrooppiseen, 9,7 % lauhkeaan ja 0,8 % subalpiiniseen kasvillisuusvyöhykkeeseen.
Rukumin piirikunta
Rukumin piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Raptin vyöhykkeellä.
Rukumin piirikunta rajautuu etelässä Rolpan ja Salyanin, lännessä Jajarkotin, pohjoisessa Dolpan sekä idässä Myagdin ja Baglungin piirikuntaan.
Rukumin piirikunnassa asui vuonna 2011 yhteensä 208 567 ihmistä (188 438 as. vuonna 2001). Piirikunnan pinta-ala on 2 877 neliökilometriä ja väestötiheys 72 as./km. Vuonna 2011 piirikunnassa ei ollut kaupunkeja. Hallinnollinen keskus on Khalingan kyläkehityskomitean keskustaajama Musikot Khalanga (Khalanga eli JumliKhalanga; 13 203 as. 2011). Taajamalla on runsaan 500 metrin kiitotiellä varustettu pienlentokenttä. Joulukuussa 2014 muodostettiin piirikuntaan sen ensimmäinen kaupunki, joka sain nimen Musikot.
Luonnonmaantieteellisesti piirikunta ryhmitellään yleensä osaksi Keskilännen kumpuvyöhykettä. Tarkemmassa kasvillisuusvyöhykejaottelussa piirikunnan monimuotoisuus paljastuu: 2,9 % voidaan luokitella ylempään trooppiseen, 26,0 % subtrooppiseen, 32,6 % lauhkeaan, 23,0 % subalpiiniseen, 14,9 % alpiiniseen ja 0,7 % ylempään vuoristovyöhykkeeseen (nival zone) kuuluvaksi.
EGS
EGS (s. 1974 Helsinki) on suomalainen graffititaiteilija. Hän aloitti uransa Helsingissä 1980-luvulla, ja on sen jälkeen työskennellyt yli 40 maassa. Viime vuosina EGSin teoksia on ollut esillä museoissa ja gallerioissa, kuten Madridin nykytaidemessuilla, mutta enimmäkseen niihin voi törmätä eri puolilla maailmaa junissa, tunneleissa, katujen varsilla ja hylätyissä rakennuksissa. Kansallisgalleria on hankkinut kokoelmiinsa yhden EGSin teoksen, ja Kampin metroasemalle valmistui Helsingin taidemuseon tilaama teos kesäkuussa 2015.
EGSin henkilöllisyys ei ole yleisesti tiedossa, eikä hänestä ole julkaistu tunnistettavaa kasvokuvaa.
EGS kertoo tehneensä ensimmäiset graffitikokeilunsa vuonna 1986 Helsingin Katajanokalla. Ne olivat hänen mukaansa vaatimattomia rävellyksiä ja ensimmäiset kunnon maalaukset hän teki muutamia vuosia myöhemmin. Ensimmäinen kotimaan ulkopuolelle toteutetut graffitit EGS teki Tukholmaan joulukuussa 1990.
EGS on kiinnostunut graffitien visuaalisuudesta, mutta myös niitä verhonneesta salamyhkäisyydestä. Kiinnostavinta EGS:lle graffitin teossa on matkustaminen uusiin paikkoihin maalaamaan.
Jani Tolin
Jani Tolin (s. 1974 Helsinki) on suomalainen katu- ja graffititaiteilija sekä musiikkivideoiden ohjaaja. Hän aloitti uransa Helsingissä 1980-luvulla ja on sen jälkeen työskennellyt Euroopassa ja Yhdysvalloissa. Hänen kuvateoksiaan on ollut esillä esimerkiksi Kiasmassa ja kansainvälisissä yhteisnäyttelyissä muun muassa yhdessä EGSin kanssa.
Jani Tolin on kuvataiteilija Kimmo Tolinin poika.
Rutalahti (lahti)
Rutalahti on Päijänteen pohjoisosan lahti, joka haarautuu Ristinselästä kaakkoon. Se sijaitsee pääosin Toivakassa ja Jyväskylän Korpilahdella. Aivan pieni osa kuuluu Joutsaan. Lahden rannalla on Rutalahden kylä. Lahteen laskee Rutajoki.
HMS Vidar (P156)
HMS Vidar (runkonumero P156) oli Ruotsin laivaston Hugin-luokan partioalus.
Alus tilattiin 15. toukokuuta 1975 Norjasta Mandalista Westermoen Hydrofoil A/S:ltä. Alus laskettiin vesille 6. maaliskuuta 1979. Alus liitettiin laivastoon viisi kuukautta myöhemmin 10. elokuuta.
Alus poistettiin palveluksesta 22. syyskuuta 1995.
HMS Mjölner (P157)
HMS Mjölner (runkonumero P157) oli Ruotsin laivaston Hugin-luokan partioalus.
Alus tilattiin 15. toukokuuta 1975 Norjasta Mandalista Westermoen Hydrofoil A/S:ltä. Alus laskettiin vesille 12. kesäkuuta 1979. Alus liitettiin laivastoon reilua neljää kuukautta myöhemmin 24. lokakuuta.
Alus poistettiin palveluksesta 22. syyskuuta 1995.
HMS Mysing (P158)
HMS Mysing (runkonumero P158) oli Ruotsin laivaston Hugin-luokan partioalus.
Alus tilattiin 15. toukokuuta 1975 Norjasta Mandalista Westermoen Hydrofoil A/S:ltä. Alus laskettiin vesille 20. lokakuuta 1979. Alus liitettiin laivastoon neljä kuukautta myöhemmin 14. helmikuuta 1980.
Alus poistettiin palveluksesta 22. syyskuuta 1995 ja se myytiin seuraavana vuonna. Se oli vuonna 2001 siviilirekisterissä nimellä "Mysing af Nynäshamn".
HMS Kaparen (P159)
HMS Kaparen (runkonumero P159) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.
Alus tilattiin Norjasta Bergenistä Bergens Mekaniske Verkstederiltä. Alus laskettiin vesille 8. elokuuta 1979. Alus liitettiin laivastoon 7. elokuuta 1980.
1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU dieselmoottoria, jotka tuottivat 2 310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.
Alus myytiin kesäkuussa 2008 RCI Group Limitedille.
HMS Väktaren (P160)
HMS Väktaren (runkonumero P160) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.
Alus tilattiin Norjasta Bergenistä Bergens Mekaniske Verkstederiltä. Alus laskettiin vesille 2. marraskuuta 1979. Alus liitettiin laivastoon 19. syyskuuta 1980.
1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU dieselmoottoria, jotka tuottivat 2 310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.
Alus asetettiin myyntiin 2004.
HMS Snapphanen (P161)
HMS Snapphanen (runkonumero P161) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.
Alus tilattiin Norjasta Bergenistä Bergens Mekaniske Verkstederiltä. Alus laskettiin vesille 18. maaliskuuta 1980. Alus liitettiin laivastoon 14. tammikuuta 1981.
1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU dieselmoottoria, jotka tuottivat 2 310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.
Alus asetettiin myyntiin 2004.
Leif Leifland
Leif Leifland (30. joulukuuta 1925 Tukholma, Ruotsi – 3. huhtikuuta 2015 Tukholma, Ruotsi) oli ruotsalainen diplomaatti. Hän oli Ruotsin ulkoministeriön kabinettisihteeri ja suurlähettiläs ja Ruotsin ulkopolitiikan keskeisiä henkilöitä.
Leiflandin uran vaikeimpia vaiheita oli, kun neuvostoliittolainen sukellusvene tuli 1981 Ruotsin aluevesille. Hänellä oli myös tärkeä asema Ruotsin ja Suomen suhteissa. Hänet nimitettiin Lontooseen suurlähettilääksi vuoden 1982 vaalien jälkeen, ja 1991 hän jäi eläkkeelle.
Lubomirski
Lubomirski on puolalainen aatelissuku, jonka jäseniä on asunut myös
Itävallassa ja Venäjällä.
Elossa olevat sukuhaarat polveutuvat Stanisław Lubomirskistä (1583-1649), joka voitti
useita Turkkia vastaan käytjä taisteluja. Hänen ansiostaan suku sai
vuonna 1647 saksalaisen valtakunnanruhtinaan arvon.
Hänen pojastaan Jerzy Sebasyan Lubomirskista tuli puolalainen suurmarsalkka.
Eirik
Eirik on miehen etunimi, Erik-nimen norjalainen muoto. Nimet Erik ja Eirik ovat peräisin muinais­skandinaavisesta nimestä "Eirikr", joka merkitsee "aina hallitsevaa".
Suomessa nimi Eirik on Väestö­rekisteri­keskuksen tietojen mukaan annettu
1900-luvun toukokuuhun 2015 mennessä 178 henkilölle. Eirikin nimipäivä on suomen­ruotsalaisen kalenterin mukaan 18. toukokuuta, joka on myös Erikin, ja suomen­kielisessäkin kalenterissa samaa alkuperää olevien nimien kuten Eerikin ja Erkin nimipäivä.
Desfluraani
Desfluraani on fluorattuihin eettereihin kuuluva orgaaninen yhdiste. Yhdistettä käytetään lääketieteessä nopeasti vaikuttavana nukutusaineena.
Huoneenlämpötilassa desfluraani on väritöntä pistävänhajuista kaasua. Yhdiste ei käytännöllisesti katsoen liukene veteen, eikä siten myöskään vereen. Yhdiste on stabiili valon, happojen ja emästen vaikutusta vastaan, toisin kuin esimerkiksi halotaani, isofluraani tai sevofluraani. Desfluraani on kiraalinen ja siten optisesti aktiivinen yhdiste, mutta anestesiakäyttöön käytetään sen raseemista seosta. Sen R-isomeeri kääntää tasopolarisoitua valoa myötäpäivään eli (+)-suuntaan ja S-isomeeri kääntää valoa (-)-suuntaan. Hyvin läheisesti rakenteeltaan desfluraania muistuttavalla isofluraanilla enantiomeerien valon kiertosuunnat ovat päinvastoin.
Desfluraanin matalan verikaasujakaantumisvakion vuoksi se on nopeavaikutteinen nukutusaine. Sen aiheuttamasta anestesiasta herääminen on myös nopeaa, noin kaksi kertaa nopeampaa isofluraaniin verrattuna. Se ei käytännöllisesti katsoen metaboloidu ihmiselimistössä eikä sen vuoksi ole myrkyllinen. Yhdisteen matalan kiehumispisteen vuoksi nukutukseen on käytettävä erikoislaitteistoja. Desfluraanin voimakkaan pistävän hajun vuoksi sitä annetaan yleensä seoksena hapen tai hapen ja typpioksiduulin seoksen kanssa tai käytetään vain nukutuksen ylläpitämiseen. Yhdiste voi aiheuttaa myös hengitysteiden ärtymistä ja yskimistä. Suurina pitoisuuksina yhdiste voi aiheuttaa verenpaineen nousua. Yhdysvalloissa desfluraani tuli nukutuskäyttöön vuonna 1992.
Lääkkeenä käytetty desfluraani on seuraavien enatiomeerien rasemaatti:
Desfluraania syntetisoidaan isofluraanista halogeeninvaihtoreaktiolla. Reagenssina käytetään booritrifluoridia tai vetyfluoridin ja antimonipentafluoridin seosta aktiivihiilen kanssa. Reaktiossa isofluraanin klooriatomi vaihdetaan fluoriatomiksi.
Parrotiat
Parrotiat ("Parrotia") on taikapähkinäkasvien heimoon (Hamamelidaceae) kuuluva puuvartisten kasvien suku.
Parrotiat ovat jopa 30 metriä korkeiksi kasvavia kesävihantia puita, joiden haaroissa on yksi esilehti (profylli). Nuoret oksat ovat karvaisia ja kaljuuntuvat iän myötä. Lehdet sijaitsevat vuoroittaisesti, ja niissä on pian karisevat korvakkeet, jotka jättävät jälkeensä pieniä arpia. Lehtilapa on molemmilta puoliltaan tähtikarvainen, leveän vastapuikea tai soikeamainen, kalvomainen ja kärjestään tavallisesti hammaslaitainen. Lehdet ovat sulkasuonisia, ja sivusuonet yltävät lehden laitaan asti. Samassa kasvissa on sekä kaksineuvoisia että hedekukkia. Kukinto on mykerömäinen tähkä ja sijaitsee lehtihangassa tai oksan päässä; kukinnossa on 3-7 kukkaa. Kukan tukilehdet ovat kookkaita, väriltään ruskeita. Ennen lehtien puhkeamista avautuvat kukat ovat kaksineuvoisia tai niissä on vain heteitä. Verholehtiä on tavallisesti seitsemän tai kahdeksan, joskus jopa kymmenen, ja ne ovat muodoltaan epäsäännöllisiä, sijaitsevat kierteisesti, ovat tyvestään kasvaneet yhteen ja ovat pysyviä. Terälehdet puuttuvat. Heteitä on tavallisesti 10-15, joskus vähemmän. Ponnet ovat pitkänomaisia ja kummassakin teekassa (puoliskossa) on kaksi pölylokeroa. Teekat avautuvat pitkittäisraoilla. Sikiäin on puoleksi kehänalainen, ja kussakin sen lokerossa on yksi siemenaihe. Vartalot ovat pitkiä ja luotit johteisia. Hedelmänä on kota; kodat sijaitsevat kierteisesti yhteisessä perässä ja ovat muodoltaan pitkänomaisen pallomaisia, puutuvia ja tiheän tähtikarvoituksen peittämiä. Siemenet ovat soikeahkoja.
Lajeista toinen kasvaa Iranissa ja toinen Kiinassa.
Parrotioiden suvussa on vain kaksi lajia: parrotia ("Parrotia persica") ja "Parrotia subaequalis".
Ukk’ram – Salaperäinen alus
Ukk’ram – Salaperäinen alus on Alvar Gullichsenin ja Klaus Nyqvistin teos vuodelta 2015 Porin Noormarkussa. Sen on tilannut Markku-liitto. Veistoksen on valmistanut Henrik Helpiö. Ukk’ram on valmistettu teräksestä ja sen alustana on pisaran muotoinen nurmikumpu, jossa sijaitsevat perustukset eli lappeelleen sijoitetut teräsbetonipaalut. Veistos paljastettiin Markun päivänä 25.4.2015.
Alvar Gullichsen on kertonut teoksen idean syntyneen Suomenlinnan telakan kelluvista rautaporteista. Tarina salaperäisestä aluksesta syntyi yhdessä Markkujen kanssa, ja teoksen tavoitteena on herättää pohtimaan ihmiskunnan tilaa sekä ihmisen ja luonnon välistä suhdetta ja vastuutamme tulevaisuudesta.
Jason Flemyng
Jason Flemyng (s. 25. syyskuuta 1966 Lontoo, Iso-Britannia) on englantilainen näyttelijä, joka on tunnettu muun muassa rooleistaan elokuvissa "Puuta, heinää ja muutama vesiperä" (1998), "Snatch – hävyttömät" (2000), "Herrasmiesliiga" (2003) ja "Benjamin Buttonin uskomaton elämä" (2008).
Flemyng opiskeli London Academy of Music and Dramatic Art -koulussa ja on Royal Shakespeare Companyn jäsen.
Taikasanat
Taikasanat on marraskuussa 2007 ilmestynyt Yön single, jonka nimikappale on aikaisemmin samana vuonna julkaistulta albumilta "Valtakunta". Singlen toinen kappale "Viaton" ei ole mukana albumilla.
Single nousi Suomen viralliselle listalle viikon ajaksi sijalle 2.
Loisto (kappale)
Loisto on toukokuussa 2009 ilmestynyt Yön single, jonka nimikappale on myöhemmin syyskuussa julkaistulta samannimiseltä albumilta. Singlen toinen kappale "Raitilla" ei ole mukana albumilla.
Single nousi Suomen viralliselle listalle neljän viikon ajaksi ja oli korkeimmillaan toisena. Sitä myytiin lähes 6 400 kappaletta eli kultalevyyn oikeuttava määrä.
Kiitos ja kunnia
Kiitos ja kunnia on syyskuussa 2009 ilmestynyt Yön single, jonka nimikappale on samassa kuussa julkaistulta albumilta "Loisto". Se nousi Suomen viralliselle listalle neljän viikon ajaksi ja oli toisella viikollaan listaykkösenä. "Kiitos ja kunnia" valittiin myöhemmin Iskelmä Gaalassa Vuoden iskelmäksi. Singlen toinen kappale "Elämässä eksyneet" ei ole mukana albumilla.
Nopola News
Nopola News on Kyyjärvellä toimiva 13. toukokuuta 2005 avattu verkkosivusto, jolla julkaistaan tavalla tai toisella kuntaan liittyviä tekstejä ja tiedotteita. Sen ainoa palkattu työntekijä on Veikko Huumarkangas, muuten tekstejä tekevät vapaaehtoiset ja kertaluontoisesti palkatut henkilöt. Sivuston rahoitus tuli aiemmin EU:lta, sittemmin yritykset ovat alkaneet rahoittaa sitä, ja julkaisijaksi perustettiin yhdistys Kyyjärven Mediamyllärit ry.
Alkuun hankkeen nimi oli "Tiedon tuottaminen internetiin ja internet-ketjujen organisointi" ja kirjoitukset käsittelivät kylän tapahtumia. Sitten mukaan tulivat kunta, seurakunta, urheiluseurat ja kyläyhdistykset, ja nimeksi tuli Nopola News. Kunnan asukasluku on 1 300, mutta latauksia on kuukausittain jopa 250 000, ja käyttäjiä on ympäri Suomen. Nopola Newsilla on myös ollut nettiradio vuodesta 2006 ja suoria nettitv-lähetyksiä vuodesta 2008.
Jyväskylän yliopiston tutkija Turo Uskali on tutkinut Nopola Newsia, ja hän nimittää sitä kansalaisjournalismiksi.
Nopola News on saanut useita palkintoja, muun muassa vuonna 2005 Innosuomi-kunniamaininnan ja vuonna 2014 oikeusministeriön demokratiapalkinnon. Se on saanut myös EU:n European e-Inclusion 2008 Awards -kilpailun maantieteellisen kategorian voiton ja Suomen kuntamarkkinoinnin 2010 SM-kisan Vuoden markkinointituote -tittelin.
Plunklock
Plunklock on japanilainen "visual kei" -yhtye joka on perustettu marraskuussa vuonna 2010, neljän nuoren muusikon toimesta.
Heidän alkuperäinen suunnitelmansa oli työstää todella rajoitettua musiikkia. Suunnitelmaan tuli kuitenkin muutos kun Halo (vokalisti) ja Haruka (basisti) liittyivät bändiin. He kaikki halusivat tehdä jotain erilaista aiempiin bändeihin verrattuna. Tyypillistä heidän musiikilleen on se että siinä on raskaat riffit ja vahvat lauluosuudet.
http://www.jpopasia.com/group/plunklock/
Ki Hong Lee
Ki Hong Lee (s. 30. syyskuuta 1986) on korealaissyntyinen näyttelijä, joka tunnetaan parhaiten roolistaan elokuvassa "Labyrintti".
Lee syntyi Soulissa, Etelä-Koreassa. Hänen ollessaan kuusivuotias perhe muutti Uuteen-Seelantiin, jossa hän oppi puhumaan englantia. Kaksi vuotta myöhemmin Leen ollessa kahdeksanvuotias he muuttivat Los Angelesiin.
Lee opiskeli opettajaksi Kalifornian yliopistossa Berkeleyssä. Näyttelemiseen hän alkoi perehtyä vakavammin viimeisenä yliopistovuotenaan. Yliopiston jälkeen hän työskenteli vanhempiensa ravintolassa.
Triumph TR6
TR6 oli englantilaisen Triumph Motor Companyn vuosina 1968 – 1976 valmistama kaksipaikkainen urheiluauto. Mallia valmistettiin, tuolloin osaksi British Leyland -konsernia liitetyn yhtiön tehtaalla Coventryssa, kaikkiaan 94 619 kappaletta. Näistä 86 249 autoa meni vientiin, pääasiassa Yhdysvaltoihin ja ainoastaan 8370 autoa jäi kotisaarelleen.
Triumph TR6 tuotiin markkinoille mallivuodelle 1969. Mallin rakenteena oli edelleen erillisrungolle asennettu kori. TR6:n alusta perustui hyvin pitkälti aiempien TR4A / TR5 -mallien konstruktiona ja myös mallin kyljissä on vielä häivähdys edeltäjiensä muodoista. Tähän asti Triumphilla oli luotettu italialaisen designeri Giovanni Michelottin näkemyksiin, mutta nyt TR6:n modernien muotojen takana oli saksalainen Karmann.
Kokoontaittuvan vinyylikaton sijaan auto voitiin myös varustaa tehdasvalmisteisella, irrotettavalla kovakatolla. Muita valinnaisvarusteita olivat mm. taka-akselin kallistuksenvakain ja tasauspyörästön luistonesto, sekä suosituimpana ylivaihde.
Valmistushistoriansa aikana TR6 ei kokenut suuria muutoksia, mutta malli sai osakseen pientä viilausta vuosittain.
Etupyörien tuentana on päällekkäiset tukivarret, kallistuksenvakaaja ja kierrejouset, joiden sisällä teleskooppi-iskunvaimentimet. Takana pyöränripustuksena on "semi-trailing"-tukivarret ja kierrejouset. Takana heilahduksenvaimennuksesta huolehtivat vipuvarren välityksellä toimivat vaimentimet.
Ohjaus on tehostamaton hammastanko-ohjaus. Edessä levy- ja takana rumpujarrut.
TR6:n voimanlähteenä toimi Triumphin oma, 2,5-litrainen, kuusisylinterinen OHV-rivimoottori. Yhdysvaltoihin toimitetut versiot varustettiin kahdella Strömberg tai SU-kaasuttimella, näiden mallien teho vaihtelee vuosimallista riippuen välillä 98 – 106 hv DIN. Muut, kuin US-versiot varustettiin Lucasin mekaanisella polttoaineensuihkutuksella. Näiden mallien tunnuksena on PI "(Petrol Injection)" ja niiden tehoksi ilmoitettiin 145 DIN-hevosvoimaa (150 bhp, 110 kW). Vuonna 1973 moottori sai uuden nokka-akselin, jonka myötä sen teho putosi 123 DIN-hevosvoimaan (125 bhp, 93 kW), mutta vastapainona vääntömomentti kasvoi. Muutos latisti hieman moottorin urheiluautomaista olemusta, mutta lisäsi mukavuutta arkikäytössä.
Vaihteisto on täyssynkronoitu neliportainen manuaalivaihteisto, lisävarusteena oli saatavana Laycock de Normanville-ylivaihdeyksikkö. Aluksi ylivaihde oli käytössä välityksillä 2 – 4, mutta myöhemmissä versioissa, noin vuodesta 1973 lähtien, ylivaihde on käytettävissä ainoastaan vaihteilla 3 ja 4.
Jajarkotin piirikunta
Jajarkotin piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.
Jajarkotin piirikunta rajautuu etelässä Salyanin ja Surkhetin, lännessä Dailekhin, pohjoisessa Kalikotin, Jumlan ja Dolpan sekä idässä Rukumin piirikuntaan.
Jajarkotin piirikunnassa asui vuonna 2011 yhteensä 171 304 ihmistä 30 474 kotitaloudessa (134 868 as. vuonna 2001). Piirikunnan pinta-ala on 2 230 neliökilometriä ja väestötiheys 77 as./km. Vuonna 2011 piirikunnassa ei ollut kaupunkeja. Hallinnollinen keskus on Khalingan kyläkehityskomitean (12 186 as. 2011) keskustaajama, joka tunnetaan nimellä Jarjakot (Khalanga, tai Jarjakot Khalanga). Jarjakotin piirikunnan keskustaajama sijaitsee Kathmandusta noin 325 kilometriä länsiluoteeseen.
Jajarkot oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,393. Piirikunnassa on esiintynyt 2000-luvulla esimerkiksi koleraa. Liikkuminen piirikunnan sisällä on haastavan maaston ja huonojen tieyhteyksien takia vaikeaa, väestön tietämys sairauksien leviämisestä (myös lukutaidon aste) matala ja puhtaan juomaveden saatavuus on ollut ongelmallista.
Luonnonmaantieteellisesti piirikunta ryhmitellään yleensä osaksi Keskilännen kumpuvyöhykettä. Tarkemmassa kasvillisuusvyöhykejaottelussa käy ilmi piirikunnan monimuotoisuus: 5,9 % voidaan luokitella ylempään trooppiseen, 37,3 % subtrooppiseen, 34,6 % lauhkeaan, 16,9 % subalpiiniseen, 2,3 % alpiiniseen ja 3,0 % ylempään vuoristovyöhykkeeseen (nival zone) kuuluvaksi.
HMS Spejaren (P162)
HMS Spejaren (runkonumero P162) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.
Alus tilattiin Norjasta Bergenistä Bergens Mekaniske Verkstederiltä. Alus laskettiin vesille 13. toukokuuta 1980. Alus liitettiin laivastoon 2. maaliskuuta 1981.
1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU dieselmoottoria, jotka tuottivat 2 310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.
Alus myytiin kesäkuussa 2008 RCI Group Limitedille.
HMS Styrbjörn (P163)
HMS Styrbjörn (runkonumero P163) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.
Alus tilattiin Norjasta Bergenistä Bergens Mekaniske Verkstederiltä. Alus laskettiin vesille 15. elokuuta 1980. Alus liitettiin laivastoon 15. kesäkuuta 1981.
1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU dieselmoottoria, jotka tuottivat 2 310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.
Alus myytiin kesäkuussa 2008 RCI Group Limitedille.
HMS Starkodder (P164)
HMS Starkodder (runkonumero P164) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.
Alus tilattiin Norjasta Bergenistä Bergens Mekaniske Verkstederiltä. Alus laskettiin vesille 11. marraskuuta 1980. Alus liitettiin laivastoon 24. elokuuta 1981.
1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU dieselmoottoria, jotka tuottivat 2 310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.
Alus myytiin 2008 Rådmansö Rederi AB:lle.
HMS Tordön (P165)
HMS Tordön (runkonumero P165) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.
Alus tilattiin Norjasta Bergenistä Bergens Mekaniske Verkstederiltä. Alus laskettiin vesille 3. helmikuuta 1981. Alus liitettiin laivastoon saman vuoden lopulla 26. lokakuuta.
1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU dieselmoottoria, jotka tuottivat 2 310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.
Alus myytiin kesäkuussa 2008 RCI Group Limitedille.
HMS Tirfing (P166)
HMS Tirfing (runkonumero P166) oli Ruotsin laivaston Hugin-luokan partioalus, joka myöhemmin modernisoituna oli osa Kaparen-luokkaa.
Alus tilattiin Norjasta Bergenistä Bergens Mekaniske Verkstederiltä. Alus laskettiin vesille 14. syyskuuta 1981. Alus liitettiin laivastoon 21. tammikuuta 1982.
1990-luvun alussa alus modernisoitiin asentamalla siihen voimanlähteeksi kaksi 16-sylinteristä MTU dieselmoottoria, jotka tuottivat 2 310 kilowattia. Lisäksi alukselle asennettiin Toadfish VDS. Modernisoitu alus luokiteltiin uudeksi Kaparen-luokaksi.
Alus myytiin kesäkuussa 2008 RCI Group Limitedille.
Banken piirikunta
Banken piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.
Banken piirikunta rajautuu etelässä Intian Uttar Pradeshin osavaltioon. Lännessä naapurina on Bardiyan, pohjoisessa Salyanin ja idässä Dang Deukhurin piirikunta.
Banken piirikunnassa oli vuonna 2011 yhteensä 491 313 asukasta (385 840 as. vuonna 2001). Piirikunnan pinta-ala on 2 337 neliökilometriä ja väestötiheys 210 as./km. Hallinnollinen keskus on Nepalgunj, jossa asui vuoden 2011 väestönlaskennan mukaan 72 503 henkeä. Toukokuussa 2014 perustettiin Kohalpurin kaupunki (36 019 as., 2011).
Luonnonmaantieteellisesti piirikunta ryhmitellään yleensä osaksi Keskilännen alankovyöhykettä (Terai). Tarkemmassa jaottelussa piirikunnasta 79,1 % voidaan luokitella alempaan trooppiseen, 20,6 % ylempään trooppiseen ja 0,3 % subtrooppiseen kasvillisuusvyöhykkeeseen kuuluvaksi.
Trent Daavettila
Trent Daavettila (s. 3. syyskuuta 1984 Howell, Michigan) on yhdysvaltalainen jääkiekkoilija, joka edustaa ECHL:ssä pelaavaa Colorado Eaglesia, jonka kapteenina hän myös toimii. Pelipaikaltaan vasemmalta laukova, 183 senttimetriä pitkä ja 84 kilogrammaa painava Daavettila on hyökkääjä.
NHL-varaukseton suomalaisia sukujuuria omaava Daavettila aloitti jääkiekon suomalaissiirtolaisten perustamassa Finlandia Universityssä. AHL:ssä hän debytoi kaudella 2009-2010, jolloin hän edusti Adirondack Phantomsia ja Grand Rapids Griffinsiä. AHL-seuroista Daavettila on edustanut myös St. John’s IceCapsia, Chicago Wolvesia ja Lake Erie Monstersia. Yhteensä hän on pelannut 22 AHL-ottelua ja tehnyt niissä tehot 2+5=7. Colorado Eaglesissa Daavettila on pelannut kaudesta 2012-2013 lähtien. Kaudesta 2014-2015 alkaen hän on toiminut seuran kapteenina.
HMS Jägaren (P150)
HMS Jägaren (runkonumerot P151, P150 ja V150) oli Ruotsin laivaston partioalus, joka myöhemmin luokiteltiin yhteysalukseksi.
Alus tilattiin Norjasta Bergenistä Bergens Mekaniske Verkstederiltä. Sen esikuvina olivat Norjan laivaston Storm-luokan tykkiveneet sekä Snögg-luokan torpedoveneet. Alus laskettiin vesille 8. kesäkuuta 1972. Alus liitettiin laivastoon saman vuoden lopulla 27. marraskuuta.
Alus oli koeajoissa vuosina 1973-1974, mitkä antoivat positiivisen tuloksen. Alus osoittautui käytössä yksinkertaiseksi ja kestäväksi. Tulosten seurauksena esitettiin parannuksia majoitustiloihin ja asejärjestelmiin tilattaessa Hugin-luokan aluksia. Alus on edelleen palveluksessa vuonna 2015.
Wesley Hoedt
Wesley Hoedt (s. 6. maaliskuuta 1994 Alkmaar) on alankomaalainen jalkapalloilija, joka edustaa Englannin Valioliigassa pelaavaa Southamptonia . Pelipaikaltaan vasenjalkainen Hoedt on keskuspuolustaja.
Hoedtin kasvattajaseura on AZ Alkmaar. Hän debytoi seuran ykkösjoukkueen paidassa Eredivisiessä huhtikuussa 2014 Roda JC:tä vastaan. Avausmaalinsa hän teki saman vuoden joulukuussa Feyenoordin verkkoon. Tammikuussa 2015 selvisi, että Hoedt siirtyy kesällä 2015 Italian Serie A:n SS Lazion riveihin. Hän teki AZ:n paidassa kaksi maalia 26 pelaamassaan ottelussa.
Lazion paidassa Hoedt teki debyyttinsä syyskuussa 2015 Udinesea vastaan.
Hoedt pelasi Alankomaiden alle 20-vuotiaiden maajoukkueessa vuosina 2013-2014. Otteluita kertyi kuusi. Vuodesta 2015 alkaen hän on kuulunut Alankomaiden alle 21-vuotiaiden maajoukkueeseen.
Sikari-Sakari
Sikari-Sakari () on hahmo Disneyn sarjakuvamaailmassa. Sikari-Sakari on rikollinen, jonka parina on Viiksi-Vallu. Molemmat hahmot esiintyivät ensimmäisen kerran Paul Murryn piirtämässä sarjakuvatarinassa "Aarrekätkö Afrikassa" (englanniksi "The Treasure of Oomba Loomba"). Sikari-Sakari on esiintynyt sarjakuvatarinoissa myös nimillä "Pieti Pikkarainen" ja "Kääkkä".
Aiko (prinsessa)
Aiko, prinsessa Toshi () (s. 1. joulukuuta 2001) on Japanin kruununprinssi Naruhiton ja tämän vaimon, prinsessa Masakon, ainoa lapsi sekä Japanin nykyisen keisarin, Akihiton, pojantytär.
Aikon synnyttyä Japanissa syntyi keskustelua siitä, tulisiko Japanin kruununperimysjärjestys saattaa koskemaan myös naisia. Mikäli kruununperimysjärjestys koskisi myös naisia, Aiko olisi perimysjärjestyksessä toinen, heti isänsä jälkeen. Keskustelu laantui sittemmin, kun keisariparin toiselle pojalle, Fumihitolle, syntyi vuonna 2006 poika, Hisahito.
Colin O’Donoghue
Colin O’Donoghue (s. 26. tammikuuta 1981 Drogheda, Irlanti) on irlantilainen näyttelijä ja muusikko. Hänet tunnetaan parhaiten roolistaan televisiosarjassa "Olipa kerran", jossa hän näyttelee Killian Jonesia eli Kapteeni Koukkua.
O’Donoghue on myös irlantilaisen pop-rock-yhtyeen "The Enemies" perustajajäsen. Hän soitti kitaraa ja lauloi. Toukokuussa vuonna 2013 hän ilmoitti lähtevänsä bändistä "Olipa kerran" sarjan kuvausten vuoksi.
Colin O’Donoghue syntyi ja varttui katolilaisessa perheessä Droghedassa, Louthin kreivikunnassa. Hän vietti 16-vuotiaana kuukauden Ranskassa oppimassa maan kieltä.
O’Donoghue on naimisissa ja hänellä on kaksi lasta, yksi poika ja yksi tyttö.
Laurens Vanthoor
Laurens Vanthoor (s. 8. toukokuuta, 1991 Hasselt) on belgialainen moottoriurheilija. Hän asuu Zolderissa. Nykyään hän kilpailee Blancpain Sprint Series ja Blancpain Endurance Series -sarjoissa. Hänen nuorempi veljensä Dries Vanthoor on myös moottoriurheilija.
Vanthoor aloitti uransa Karting-luokissa voittaen vuonna 2005 Belgian ICA-Junior ja Ranskan Junior -luokkien mestaruudet. Vuonna 2008 Vanthoor siirtyi Saksan Formula 3 -sarjaan jossa hän saavutti kaksi voittoa, kolme paalupaikkaa ja yhdeksän palkintosijaa sijoittuen sarjan loppupisteissä neljänneksi. Samana vuonna hän sijoittui legendaarisessa Macaon Grand Prix -kilpailussa kuudenneksi. Vuonna 2009 Vanthoor jatkoi Saksan F3 -sarjassa ja voitti mestaruuden saavuttaen kauden aikana 11 voittoa, 11 paalupaikkaa ja 15 palkintosijaa. Vuonna 2010 Vanthoor siirtyi Formula 3 Euroseries -sarjaan saavuttaen neljä palkintosijaa sijoittuen sarjan kuudenneksi. Vuonna 2011 Vanthoor jatkoi sarjassa sijoittuen jälleen kuudenneksi.
Vuonna 2012 Vanthoor siirtyi kestävyysautoihin ja ajoi FIA GT1 World Championship -sarjassa voittaen kolme kilpailua sijoittuen sarjan neljänneksi. Samana vuonna hän ajoi kuusi kilpailua Blancpain Endurance Series -sarjassa sijoittuen sarjan viidenneksi. Vuonna 2013 Vanthoor voitti FIA GT Series -sarjan mestaruuden yhdessä Stéphane Ortellin kanssa. Vuonna 2014 Vanthoor jatkoi uudelleen nimetyssä Blancpain Sprint Series -sarjassa sijoittuen sarjan neljänneksi. Samana vuonna hän voitti Blancpain Endurance Series -sarjan mestaruuden.
Vanthoor on kilpaillut myös Stock Car Brasil ja Superstars Series -sarjoissa. Vuonna 2014 Vanthoorin autokunta voitti Span 24 tunnin ajon yhdessä René Rastin ja Markus Winkelhockin kanssa. Vuonna 2015 Vanthoor oli mukana myös voittamassa Nürburgringin 24 tunnin ajoa. Samana vuonna hän osallistui ensi kertaa Le Mansin 24 tunnin ajoon.
En kommentoi
En kommentoi on Antti Tuiskun kymmenes studioalbumi, joka julkaistiin 22. toukokuuta 2015. Albumin on tuottanut Jurek. Tuisku on kertonut albumin pääteeman olevan ”itsensä kunnioittaminen, oman arvon tunteminen ja se, ettei välitä siitä, mitä muut ajattelevat”. Albumi nousi ensimmäisellä listaviikollaan suoraan Suomen virallisen albumilistan ensimmäiselle sijalle. Albumi pysyi Suomen virallisella albumilistalla yhtäjaksoisesti yli kolme vuotta. Listan sijalla 1 se oli yhdeksän viikkoa.
Albumi on myynyt platinaa syksyllä 2015. Toukokuussa 2016 albumi ylitti tuplaplatinarajan.
Albumin julkaisuviikolla Spotifyssa julkaistiin päivittäin ennakkoon albumin kappaleita. Samalla viikolla "En kommentoi" oli myös YleX:n viikon albumina.
Albumin ensimmäinen single ”Peto on irti” julkaistiin 20. helmikuuta 2015. Toinen single ”Blaablaa (En kuule sanaakaan)” julkaistiin 10. huhtikuuta 2015. Singleinä on julkaistu myös kappaleet ”Keinutaan” ja ”Hiton pelkuri”.
Albumi palkittiin Emma-patsaalla vuoden parhaasta albumista sekä vuoden parhaasta popalbumista maaliskuussa 2016.Albumista julkaistiin 22. huhtikuuta 2016 uusi Deluxe-versio, jolla on mukana kolme uutta kappaletta. Huhtikuussa 2016 se julkaistiin CD-levynä ja digitaalisesti ladattavana, 13. toukokuuta 2016 myös vinyylinä.
Kaksi kolmesta uudesta kappaleesta on julkaistu singlenä. Ensimmäinen, ”Party (papiidipaadi)”, julkaistiin 15. joulukuuta 2015. Kappale nousi sekä single- että latauslistan ensimmäiseksi. Myös 26. helmikuuta 2016 singlenä julkaistu ”Pyydä multa anteeks kuunnolla” on menestynyt hyvin sijoittuen single- ja latauslistan toiseksi.
Bardiyan piirikunta
Bardiyan piirikunta (; myös muodossa Bardia) on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.
Bardiyan piirikunta rajautuu etelässä Intian Uttar Pradeshin osavaltioon. Lännessä naapurina on Kailalin, pohjoisessa Surkhetin sekä idässä Salyanin ja Banken piirikunta.
Bardiyan piirikunnan väkiluku oli vuonna 2011 yhteensä 426 576 (382 649 as. vuonna 2001). Piirikunnan pinta-ala on 2 025 neliökilometriä ja väestötiheys 211 as./km. Hallinnollinen keskus on Gulariya (myös muodossa Gularia, 55 747 as. 2011). Toukokuussa 2014 muodostettiin piirikuntaan Rajapurin, joulukuussa samana vuonna Bansgadhin ja Sanoshree-Taratalin kaupungit.
Seudun nähtävyyksiin kuuluu piirikunnan pohjoisosissa sijaitseva Bardian kansallispuisto. Luonnonmaantieteellisesti piirikunta ryhmitellään yleensä osaksi Keskilännen alankovyöhykettä eli Teraita. Tarkemmassa jaottelussa 71,4 % piirikunnasta voidaan luokitella alempaan trooppiseen, 22,6 % ylempään trooppiseen ja 2,7 % subtrooppiseen kasvillisuusvyöhykkeeseen kuuluvaksi.
Tyra Lundgren
Tyra Lundgren (9. tammikuuta 1897 Tukholma − 20. marraskuuta 1979) oli ruotsalainen kuvanveistäjä, keramiikkataiteilija, lasitaiteilija ja kuvanveistäjä.
Lundgren opiskeli Tukholman Konstfack-taideteollisuuskoulussa vuosina 1914–1918 ja Kuninkaallisessa taidekorkeakoulussa 1918–1922. Sen jälkeen hän asui ja työskenteli Italiassa ja Ranskassa vuoteen 1940 asti.
Ulkomailta käsin Lundgren loi käyttökeramiikkaa Lidköpings porslinsfabrikille, S:t Eriks Lervarufabrikerille, Rörstrandille ja Arabialle. Ruotsiin palattuaan hän työskenteli Gustavsbergin posliinitehtaassa vuosina 1940–1950. Lasitaidetta hän loi Rejmyre-, Kosta- ja Riihimäki-tuotemerkeille.
Kuvanveistäjänä Lundgren loi runsaasti pronssiveistoksia Tukholmaan ja muualle Ruotsiin.
Edificio España
Edificio España () on 1950-luvulla rakennettu pilvenpiirtäjä Madridissa, Espanjassa. Kiinalaisen miljardöörin Wang Jianlingin ostamaan rakennukseen on tarkoitus remontoida loistohotelli ja kauppakeskus.
1984 (täsmennyssivu)
1984 voi tarkoittaa ainakin seuraavia:
Alberth Elis
Alberth Josué Elis Martínez (s. 12. helmikuuta 1996 San Pedro Sula) on hondurasilainen jalkapalloilija, joka edustaa kotimaansa pääsarjassa pelaavaa CD Olimpiaa. Pelipaikaltaan Elis on hyökkääjä. Hän kuuluu myös Hondurasin jalkapallomaajoukkueeseen.
Elis on CD Olimpian kasvatti. Hän debytoi seuran paidassa Hondurasin liigassa kaudella 2013-2014 pelaten yhdeksän ottelua tekemättä maaleja. Hän voitti tuolla kaudella myös liigan Clausura-mestaruuden. Kaudella 2014-2015 Elis on onnistunut maalinteossa kuudesti 18 ottelussa. Englannin valioliigan Everton on kiinnostunut Elisistä.
Elis kuului Hondurasin joukkueeseen vuoden 2013 alle 17-vuotiaiden MM-kilpailuissa, joissa hän pelasi neljässä ottelussa. Alle 20-vuotiaiden maajoukkueessa hän on pelannut vuodesta 2015 lähtien. Hondurasin jalkapallomaajoukkueessa Elis teki debyyttinsä jo lokakuussa 2014 ystävyysottelussa Meksikoa vastaan.
Angel si ti
Angel si ti (, ) on Miroslav Kostadinovin esittämä kappale, jolla hän edusti Bulgariaa vuoden 2010 Eurovision laulukilpailussa Norjassa. Kappaleen on säveltänyt Miroslav Kostadinov eli Miro itse. Sen kesto on tasan kolme minuuttia.
Angel si ti kilpaili ensimmäisessä semifinaalissa, josta se sai vain 19 pistettä ollen 15:s. eikä selviytynyt finaaliin. Kappale lauletaan pääosin bulgarian kielellä, mutta osa siitä lauletaan englanniksi.
Dailekhin piirikunta
Dailekhin piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.
Dailekhin piirikunta rajautuu idässä Jajarkotin, etelässä Surkhetin, lännessä Achhamin ja pohjoisessa Kalikotin piirikuntaan.,
Vuonna 2011 Dailekhin piirikunnan väkiluku oli 261 770 (225 201 as. vuonna 2001). Piirikunnan pinta-ala on 1 502 neliökilometriä ja väestötiheys 174 as./km. Vuonna 2011 piirikunnassa oli vain yksi kaupunki, Narayan (21 110 as), joka toimi myös piirikunnan hallinnollisena keskuksena. Narayanin keskustaajamasta käytetään joissain yhteyksissä nimitystä DailekhBazaar. Toukokuussa 2014 piirikuntaan muodostettiin hallinnollisesti kaupunki nimeltä Dullu yhdistämällä aiempaan Dullun kyläsuunnittelukomitean alueeseen (4 178 as., 2011) muita kyläkomiteoita.
Luonnonmaantieteellisesti piirikunta ryhmitellään yleensä osaksi Nepalin Keskilännen kumpuvyöhykettä. Tarkemmassa kasvillisuusvyöhykejaottelussa piirikunnan monimuotoisuus paljastuu: 16,7 % voidaan luokitella ylempään trooppiseen, 64,5 % subtrooppiseen, 16,1 % lauhkeaan, 2,3 % subalpiiniseen, 0,0 % (eli hieman) alpiiniseen kasvillisuusvyöhykkeeseen ja 0,5 % vesistöihin kuuluvaksi.
HMS Norrköping (T131)
HMS Norrköping (runkonumerot T131 ja R131) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.
Alus tilattiin Karlskronan laivastontelakalta. Alus laskettiin vesille 16. marraskuuta 1972. Alus liitettiin laivastoon 11. toukokuuta 1973.
Alus poistettiin palveluksesta 1. syyskuuta 2005.
Surkhetin piirikunta
Surkhetin piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.
Vuonna 2011 Surkhetin piirikunnan väkiluku oli 350 804 (288 527 as. vuonna 2001). Piirikunnan pinta-ala on 2 451 neliökilometriä ja väestötiheys 143 as./km. Hallinnollinen keskus on Birendranagar (47 914 as. 2011), joka oli 2011 piirikunnan ainoa kaupunki. Joulukuussa 2014 muodostettiin piirikuntaan uusi Bheri Ganga -niminen kaupunki.
Surkhetin piirikunta rajautuu pohjoisessa Achhamin, Dailekhin ja Jajarkotin, idässä Salyanin, etelässä Bardiyan sekä lännessä Kailalin ja Dotin piirikuntaan.
Luonnonmaantieteellisesti piirikunta ryhmitellään yleensä osaksi Keskilännen kumpuvyöhykettä. Tarkemmassa kasvillisuusvyöhykejaottelussa piirikunnasta 2,2 % voidaan luokitella alempaan trooppiseen, 61,9 % ylempään trooppiseen, 32,8 % subtrooppiseen ja 1,3 % lauhkeaan kasvillisuusvyöhykkeeseen sekä 1,9 % vesistöihin kuuluvaksi.
Ristikankaan hautausmaa
Ristikankaan hautausmaa on Kemin Ristikankaalla sijaitseva yksityinen Vapaa-ajattelijoiden ylläpitämä hautausmaa. Hautausmaa sijaitsee Perta-aapantien varressa noin neljän kilometrin päässä kaupungin keskustasta Ristikankaan kaupunginosassa. 
Hautausmaa otettiin käyttöön 1941 ja ensimmäinen haudattu vainaja oli sotilas, jonka haudan paikka ei ole tiedossa. Vuonna 1942 tapahtui seuraava hautaus, kun Eva Järnfors (1903-1941) saatettiin haudan lepoon. Myös Kemin veritorstaina elokuussa 1949 kuolleet Anni Kontiokangas ja Felix Pietilä on haudattu alueelle.
Alueella on myös muistolehtoalue ja Uurnalehto vainajien tuhkia varten.